War an tu all e kendalcher da glask ijinañ speredoù artifisiel, ha gant dizoloadennoù a zo bet graet  nevez zo e bedig ar stlenn kantomek (Kwantik ? Kantegek ? Kantek ? Kantik ? Kantikel ? Petek, pedel ? -_-) e tostaet muioch-mui ouzh an doare eo savet an empenn. Ha pep dizoloadenn nevez a vez graet en tu biologel a glasker ebarzhiañ er savennoù stlennek, betek ar mare neuze ma chellimp krouiñ ur spered. Da live hini  ur chazh emaomp erru. Ma neo ket choari doueig ! Hag aze e vo goulennoù nevez, a zo bet graet dija gant Asimov, da skouer, pe gant ar manga Gunnm (oh, ma noch eus ket lennet eo ret deoch en ober <3). Penaos ober an diforch da choude etre un den hag ur mekanig ? Laomp e vefe ur spered artifisiel en ur chorf biologel, hag un empenn biologel en ur chorf robot ( a chellfe dont buanoch eget na greder, hervez tud zo), piv eo an denelañ eus an daou ? Adalek pegoulz e vo ret reiñ gwirioù dar mekanikoù, ha da betra e servijimp-ni (pe hor bugale vihan[-vihan-vihan] kentoch) pa chello ur spered artifisiel krouiñ lod all ? Lezennoù ar roboted ijinet gant Asimov ne oant ket fall, zoken ma tiskoueze eñ e-unan bevennoù seurt soñj, ha tud all o deus o gwellaet war-lech, gant ar spi e chellfent servij da grouiñ ur bed gwelloch, sur a-walch.